אוניית הנידונים החוף HMS *Discovery* בדפטפורד (אנ'). האונייה הייתה סלופ עם 10 תותחים ברות'רהיטף (אנ') ב-1789, והייתה בשימוש כאוניית כלא מ-1818 ועד לגירושה בפברואר 1834.
 אוניית הכלא HMS *Success* בהובארט, טסמניה, אוסטרליה
**אוניית כלא** או **ספינת כלא** היא אונייה ששימשה כבית סוהר, ובדרך כלל תוארה כ**גווה**. מדינות רבות השתמשו באוניות כלא לאורך ההיסטוריה, אך הנוהג היה נפוץ במיוחד בבריטניה במאות ה-17, ה-18 וה-19, שמצאו באוניות כלא פתרון לכלא האזרחי הצפוף ביבשה ובזרם העצורים מצד האויב ממלחמת אוזנו של ג'נקינס, ממלחמת שבע השנים וממלחמות המהפכה הצרפתית ונפוליאון.

היסטוריה כללית
--------------

 פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: כל החלק על בריטניה עדיין דורש עריכה: מכיל כמה סתירות פנימיות.
בצרפת אוניות הכלא מילאו צורך לאייש את ספינות המשוטים בחותרים, שכן עבודת חתירה במשוטים לא הייתה עבודה מבוקשת. הפתרון לחוסר כוח האדם בתחום זה נמצא בשימוש באסירים. לקראת סוף תקופת שלטונו של לואי ה-14, ב-1715, כבר היו ספינות המשוטים מיושנות והשימוש בהן למטרות צבאיות הפך לפרימטיבי, אך הצי הצרפתי פירק את חיל ספינות המשוטים רק ב-1748. מרסיי הייתה בסיסן של ספינות המשוטים, ולאחר פירוק החיל הועברו החותרים לטולון, שהייתה הבסיס הימי הצבאי הראשי של צרפת, שם הועסקו במחסני התחמושת. אסירים חותרים, שנקראו בצרפתית galériens (מ"גליאה": ספינת משוטים), הם היו גם בערי נמל צרפתיות אחרות, אך בעיקר בטולון, בברסט וברושפור. על פי רוב, היו האסירים כבולים בספינות משוטים שעגנו בנמל, ללא תרנים וללא משוטים. אסירי ספינות משוטים אחרים נכלאו בבתי כלא על החוף, שנקראו בצרפתית bagnes, שמשמעו "אמבטיה", ומקורו בשם האיטלקי (bagno) בעל אותה המשמעות (הטענה היא שהשם בא מבית הסוהר בקונסטנטינופול שהיה ליד בתי המרחץ הגדולים שם, ומכאן כינוי לכל בית סוהר). האסירים הצרפתיים נקראו galériens גם זמן רב לאחר שספינות המשוטים כבר לא היו בשימוש, ורק לאחר המהפכה הצרפתית שונה השם, אך השימוש בכינוי המשיך עד לסגירת ה-bagne האחרון בצרפת, בטולון, בשנת 1873. בספרד המשיך השימוש במילה galera עד תחילת המאה ה-19 כדי לתאר פושע שנידון לעונש עם עבודת כפיים. באיטליה בית הסוהר מכונה galera.

בבריטניה, האוניות היו סוג נפוץ של בתי סוהר מהמאה ה־17 ועד למאה ה־19, אך היו בשימוש גם מאוחר יותר. צ'ארלס פ. קמפבל כתב שכ-40 ספינות של הצי המלכותי הבריטי הוסבו לשימוש כאוניות כלא. אחת מהן הייתה HMS *Warrior*, שהפכה לאוניית כלא בוולאיץ' (אנ') בפברואר 1840. אוניות נוספות היו בגיברלטר, ברמודה, אנטיגואה, מחוץ לברוקלין שבמפרץ וולאבוט (אנ'), ובשירנס (אנ'). אוניות כאלו עגנו גם מול וולאיץ' (אנ'), פורטסמות', צ'את'אם (אנ'), דפטפורד (אנ') ודוונפורט (אנ') (פלימות').ספינת ה HMS *Argenta*, (במקור ספינת משא ללא חלונות) נרכשה ועגנה בבלפסט לוף (אנ'), צפון אירלנד כדי לאכוף את חוק הרשויות האזרחיות (סמכויות מיוחדות) (צפון אירלנד) 1922 (אנ') סביב תקופת יום ראשון העקוב מדם של הקתולים האירים (אנ').

נוסף על כך, ה-HMP *Weare* הועברה דרך האוקיינוס האטלנטי מארצות הברית ב-1997 כדי להפוך לאוניית כלא. היא עגנה בנמל פורטלנד (אנ'), דורסט, אנגליה ושימשה כאוניית כלא בין 1997 ל-2006.

 חיתוך עץ מ-1848 של מסדרון הים המלכותי (אנ'), ברמודה, מראה ארבעה אוניות כלא

בספרות
------

* הרומן תקוות גדולות, שפורסם בהמשכים ב-1860–1861, ונכתב על ידי הסופר והעיתונאי ושחקן התיאטרון האנגלי בתקופה הוויקטוריאנית, צ'ארלס דיקנס, נפתח ב-1812 עם בריחתו של הנידון, הבל מגוויץ', מאונייה שעגנה בשפך התמזה (אנ'). למעשה, אוניות הכלא עגנו במידה רבה מחוץ לאופנור (אנ') בנהר המדווי (אנ') הסמוך, אך דיקנס השתמש בחופש אמנותי והציב אותן על נהר התמזה.
* האמן והסופר הצרפתי, אמברואז לואי גרנארה (אנ'), תיאר את חייו באוניית כלא בפורטסמות' בספר הזכרונות, *Mes Pontons*.
* בספרו של ויקטור הוגו עלובי החיים נכלא ז'אן ולז'אן בכלא האוניות (bange) שליד טולון.

ראו גם
------

* אוניית נידונים
* הגליה

לקריאה נוספת
------------

* Bateson, Charles (1974) *The Convict Ships, 1787–1868*. (Sydney). מסת"ב 0-85174-195-9
* Colledge, J.J. (1987). *Ships of the Royal Navy: The Complete Record of All Fighting Ships of the Royal Navy From the Fifteenth Century to the Present*. Annapolis, Maryland: Naval Institute Press. ISBN 0-87021-652-X.
* Frost, Alan (1984). *Botany Bay Mirages: Illusions of Australia's Convict Beginnings*. Carlton, Victoria: Melbourne University Press. ISBN 0522844979.

קישורים חיצוניים
----------------

ויקישיתוף מדיה וקבצים בנושא **אוניית כלא** בוויקישיתוף

* *American Prisoners of the Revolution* by Danske Dandridge, A Project Gutenberg document.
* British prison ships
* Long Island History
* Charles F. Campbell, The Intolerable Hulks (2001)
* Convicts to Australia, Prison hulks (אורכב 25.09.2020 בארכיון Wayback Machine)
* Mark Dunn (2008). "Vernon nautical training ship". *Dictionary of Sydney*. Dictionary of Sydney Trust. נבדק ב-9 באוקטובר 2015. `{{cite web}}`:  (עזרה)
* New York City Department of Parks and Recreation, Prison Ship Martyrs Monument

הערות שוליים
------------

1. ↑  Colledge, p. 109
2. ↑  Colledge, p. 331
3. ↑
4. ↑  Campbell, Charles F. (בספטמבר 2001). *The Intolerable Hulks: British Shipboard Confinement 1776-1857* (3 ed.). Fenestra Books. ISBN 978-1-58736-068-8. ארכיון מ-2012-07-19. נבדק ב-2020-12-27. `{{cite book}}`:  (עזרה)
5. ↑
6. ↑  Colledge, p. 375
7. ↑  Portland Port, Royal Naval Cemetery and a Gun Battery, www.geoffkirby.co.uk
8. ↑   Great Expectations, Penguin English Library, 1965, Notes, p.499